  Майя Бывальцева Быдӟым Атыкай ожын Вормонлы 75 ар тырмонлы сӥзьыса, 28-тӥ куартолэзе Ижкарын Россиысь тодосъя академилэн Урал ёзэтысьтыз Эскеронъёсъя удмурт федерал центрлэн азбараз укмыс пӧртэм магнолиосты мерттӥзы. Магнолиослэсь сад кылдытонлэн мур тодметлыкез вань. Асьмелэн анай-атайёсмы, песянайёсмы, песятайёсмы Быдӟым Атыкай ожлэсь вань секытсэ но ыштонъёсты чидазы но вормизы. Та сад – вань шуг-секытъёсты вормонлэн тодметэз. Со асьмелы кужым сётоз, та садэ лыктыса, асьмеос выжыосмес тодамы ваёмы Александр Фёдоров, Эскеронъёсъя удмурт федерал центрысь ёзэтлэн кивалтӥсез, гурт возёс тодосъя докторШуныт интылы дышем магнолиез удмурт музъем вылэ выжыятон но капчиен ӧз сётӥськы. Сортъёсты бырйыны, будосъёсты толалтэ утён амалъёс шедьтыны куать ар кулэ луиз. Тросэзлэн будосъёслэн сяськаоссы тӧдьы но ӵуж луозы. Азьланяз кидысъёсты карын улӥсьёс но басьтыны но асьсэ сад-бакчазы мерттыны быгатозы. Пусъём, садэз Вормон Нунал азьын мерттыны малпало вал, но нимаз висъяськыса улон вакыт тупамен сэрен, ужрадэз берлолы выжтоно луиз. Кызьы вераз Россиысь тодосъя академилэн Урал ёзэтысьтыз Эскеронъёсъя удмурт федерал центрлэн кивалтӥсез Михаил Альес, шунытэз яратӥсь магнолиосын сад Приволжск федерал округъя Удмуртиын гинэ луоз. Тодэ вайытом, 2020-тӥ арын Удмуртиын 11 миллион 500 сюрс пала писпуос мерттӥзы ни.  Тегъёс: Мерлык Ижкар Удмуртия будосъёс  